

Ovaj poziv se financira iz Europskog fonda za regionalni razvoj

**REPUBLIKA HRVATSKA**

MINISTARSTVO GRADITELJSTVA

I PROSTORNOGA UREĐENJA

POZIV NA DOSTAVU PROJEKTNIH PRIJEDLOGA

Energetska obnova višestambenih zgrada

OBRAZAC 3.a

IZJAVA PRIJAVITELJA

**IZJAVA PRIJAVITELJA O ISTINOSTI PODATAKA, IZBJEGAVANJU DVOSTRUKOG FINANCIRANJA I ISPUNJAVANJA PREDUVJETA ZA SUDJELOVANJE U POSTUPKU DODJELE[[1]](#footnote-1)**

Ja,

(*ime i prezime ovlaštenog predstavnika suvlasnika zgrade, OIB, adresa* ***ili*** *ime i prezime zakonskog zastupnika ili ovlaštene osobe/naziv upravitelja zgrade, OIB, adresa sjedišta*)

dolje potpisani, u svojstvu Prijavitelja potvrđujem da su podaci sadržani u dokumentaciji projektnog prijedloga < umetnuti naziv > u postupku dodjele bespovratnih sredstava za energetsku obnovu višestambenih zgrada, istiniti i točni.

Poštujući načelo izbjegavanja dvostrukog financiranja, ujedno potvrđujem da predloženi prihvatljivi izdaci nisu prethodno (su)financirani bespovratnim sredstvima iz bilo kojeg javnog izvora (uključujući iz EU odnosno ESI fondova), niti da će isti biti više od jednom (su)financirani nakon potencijalno uspješnog okončanja dvaju ili više postupaka dodjele bespovratnih sredstava.

Potpisom ove Izjave potvrđujem da su na strani Prijavitelja ispunjeni preduvjeti za sudjelovanje u postupku dodjele bespovratnih sredstava, odnosno:

* da protiv Prijavitelja, odnosno osoba koje su po zakonu ovlaštene za njegovo zastupanje, nije izrečena pravomoćna osuđujuća presuda za jedno ili više sljedećih kaznenih djela: prijevara, prijevara u gospodarskom poslovanju, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, utaja poreza ili carine, subvencijska prijevara, pranje novca, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zločinačko udruženje i počinjenje kaznenog djela u sustavu zločinačkog udruženja, te udruživanje za počinjenje kaznenih djela, zlouporaba obavljanja dužnosti državne vlasti, protuzakonito posredovanje;
* da nije utvrđeno teško[[2]](#footnote-2) kršenje ugovora zbog neispunjavanja obveza iz Ugovora o dodjeli bespovratnih sredstva koji je potpisan nakon provedbe drugog postupka dodjele bespovratnih sredstava postupka (su)financiranog sredstvima EU odnosno ESI fondova;
* da Prijavitelj nije u sukobu interesa u predmetnom postupku dodjele bespovratnih sredstava;
* da je izvršen zatraženi povrat ili su u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora (uključujući iz EU odnosno ESI fondova), za aktivnosti odnosno troškove povrati izvršeni;
* da je natpolovična većina suvlasnika zgrade suglasna s obavljanjem radova energetske obnove višestambene zgrade koja se računa po suvlasničkim dijelovima i po broju suvlasnika;
* da od Prijavitelja, temeljem prethodne odluke Komisije[[3]](#footnote-3) kojom je potpora proglašena protuzakonitom i nespojivom s unutarnjim tržištem, nije zatražen povrat sredstava;
* da Prijavitelj ima osiguranu financijsku konstrukciju dostatnu za financiranje vlastitog učešća, odnosno razlike između iznosa ukupnih prihvatljivih izdataka projektnog prijedloga i iznosa bespovratnih sredstava dodijeljenih za financiranje prihvatljivih izdataka te za financiranje ukupnih neprihvatljivih izdataka unutar projektnog prijedloga;
* da je Projekt je u skladu s odredbama svih relevantnih nacionalnih zakonodavnih akata, u skladu s Programom dodjele potpora male vrijednosti (de minimis) za energetsku obnovu višestambenih zgrada koji određuje pravila o potporama male vrijednosti te u skladu sa specifičnim pravilima i zahtjevima primjenjivima na ovaj Poziv koji će se primjenjivati putem Sektorski specifičnih kriterija prihvatljivosti;
* da Projekt u trenutku podnošenja projektnog prijedloga nije fizički niti financijski završen: GRUPA 1 – Radovi energetske obnove na višestambenoj zgradi nisu započeli, a izvješće o energetskom pregledu i energetski certifikat prije obnove te glavni projekt energetske obnove sa pripadajućim elaboratima su 100% fizički i financijski izvršeni;
* da će se osigurati trajnost operacije na način da se neposredni učinci i rezultati ulaganja ostvareni provedbom projekta očuvaju i koriste pod uvjetima pod kojima su odobreni;
* da se već ne ostvaruje niti da će se u razdoblju od 3 (tri) godine po završetku provedbe projekta prijaviti za ostvarivanje prava na zajamčenu tarifu (zajamčenu otkupnu cijenu) za mjere proizvodnje energije iz obnovljivih izvora koje se prijavljuju za financiranje u sklopu ovog Projekta;
* da će se i nakon dovršetka energetske obnove zgrade provesti energetski pregled zgrade te dostaviti Izvješće o energetskom pregledu i energetski certifikat nakon izrade završnog izvješća nadzornog inženjera, a prije slanja završnog izvješća o provedbi projekta, odnosno prije završnog zahtjeva za nadoknadom sredstava;
* da će se Projekt provoditi u suglasnosti s horizontalnim politikama EU te ostalim politikama Zajednice: projekt ni u kojem slučaju ne smije dovoditi do diskriminacije na temelju spola, rasne ili etičke pripadnosti, religije ili vjere, invaliditeta, dobi ili spolne orijentacije tijekom različitih faza provedbe projekta, te će odgovarajući koraci biti poduzeti kako bi se tijekom svih faza provedbe Projekta spriječila bilo kakva diskriminacija; projekt također mora biti u skladu s principima održivog razvoja i zaštite okoliša te stvoriti neutralan ili pozitivan utjecaj na okoliš;
* da će se projekt provesti pravovremeno i u skladu sa zahtjevima utvrđenima u Uputama, da će se osigurati učinkovita uporaba sredstava u skladu s načelima ekonomičnosti, učinkovitosti i djelotvornosti te da će se osigurati odgovarajući administrativni kapaciteti za provedbu projekta, kao i stabilni i dostatni izvori financiranja;
* da će se osigurati održivost projekta i projektnih rezultata, odnosno da će se u roku od pet (5) godina od završetka provedbe projekta osigurati trajnost projekta na način da se najmanje 66% korisne površine zgrade koristi za stanovanje;
* da će se u roku od pet godina po provedbi Projekta osigurati sredstva financiranja za adekvatno i redovito održavanje opreme i druge imovine nabavljene tijekom projekta u skladu s uputama proizvođača, da će se osigurati održivost aktivnosti i rezultata zbog ostvarenja ciljanih pokazatelja utvrđenih u točki 1.3 Uputa te da neće doći do bitne izmjene projektnih rezultata uslijed promjene prirode vlasništva dijela infrastrukture;
* da je u sklopu projektnog prijedloga dostavljena dokumentacija navedena u Uputama za prijavitelje i da je ista u potpunosti usklađena sa zahtjevima iz Uputa za prijavitelje, da su podaci sadržani u dokumentaciji projektnog prijedloga u postupku dodjele bespovratnih sredstava istiniti i točni te da sam upoznat s činjenicom da projektni prijedlog može biti odbijen ako se ne dostave svi traženi podaci (uključujući i ovu Izjavu), te da će izvornici biti dostavljeni odmah po zahtjevu.

Poštujući načelo dodatnosti, ujedno potvrđujem da, u dijelu u kojem tražim sufinanciranje iz Fondova u predmetnom postupku dodjele bespovratnih sredstava, nemam osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Fondova osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta.

Pod materijalnom i kaznenom odgovornošću potvrđujem da sam kao **Prijavitelj /kao osoba po zakonu ovlaštena za zastupanje Prijavitelja** (*odabrati*) svjestan da će se **u slučaju lažne izjave ili lažnih podataka** primijeniti za to propisane kazne i sankcije.

U \_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_\_\_\_\_

<Ime i prezime Prijavitelja>

*(ime i prezime ovlaštenog predstavnika suvlasnika zgrade ili ime i prezime zakonskog zastupnika ili ovlaštene osobe/ naziv upravitelja zgrade*)

Potpis Prijavitelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Također, u slučaju kada je Prijavitelj upravitelj zgrade, potvrđujem da su na strani Prijavitelja ispunjeni i slijedeći preduvjeti za sudjelovanje u postupku dodjele bespovratnih sredstava, odnosno:

* da Prijavitelj nije u teškoćama, postupku pred stečajne nagodbe, stečaju ili u likvidaciji[[4]](#footnote-4);
* da Prijavitelj, odnosno osoba koja je po zakonu ovlaštene za njegovo zastupanje nije proglašena krivom zbog teškog profesionalnog propusta;
* da su ispunjene obveze isplate plaća zaposlenicima, plaćanja doprinosa za financiranje obveznih osiguranja ili plaćanja poreza u skladu s propisima države u kojoj je osnovan ili registriran Prijavitelj ili propisima Republike Hrvatske kao države u kojoj će se provoditi Ugovor o dodjeli bespovratnih sredstava.

U \_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_\_\_\_\_

<Ime i prezime Prijavitelja>

*(ime i prezime zakonskog zastupnika ili ovlaštene osobe/ naziv upravitelja zgrade*)

Potpis Prijavitelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Prijavitelj, kao potencijalni Korisnik u postupku dodjele bespovratnih sredstava, potpisuje Izjavu prilikom podnošenja projektnog prijedloga. [↑](#footnote-ref-1)
2. Teško kršenje ugovora obuhvaća situacije: (a) ako je nadležno tijelo od Prijavitelja u svojstvu Korisnika za drugi projekt financiran kroz neki drugi postupak dodjele zatražilo povrat svih dodijeljenih sredstava; ili (b) ako je nadležno tijelo jednostranom odlukom raskinulo Ugovor o dodjeli bespovratnih sredstava. [↑](#footnote-ref-2)
3. Sukladno članku 1., točka 4.a) Uredbe Komisije (EU) br. 651/2014 оd 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora [↑](#footnote-ref-3)
4. Sukladno Zakonu o financijskom poslovanju i pred stečajnoj nagodbi (NN 108/12, 144/12, 81/13, 112/13, 71/15, 78/15) [↑](#footnote-ref-4)