

Ovaj poziv se financira iz Europskog fonda za regionalni razvoj

**REPUBLIKA HRVATSKA**

MINISTARSTVO GRADITELJSTVA

I PROSTORNOGA UREĐENJA

*POZIV NA DOSTAVU PROJEKTNIH PRIJEDLOGA*

Energetska obnova višestambenih zgrada

PRILOG 1.b

POSEBNI UVJETI UGOVORA

NACRT UGOVORA O DODJELI BESPOVRATNIH SREDSTAVA ZA PROJEKTE FINANCIRANE IZ EUROPSKIH STRUKTURNIH I INVESTICIJSKIH FONDOVA U FINANCIJSKOM RAZDOBLJU 2014.–2020.

**Ugovor o dodjeli bespovratnih sredstava za projekte**

**koji se financiraju iz Europskih strukturnih i investicijskih fondova (Fondovi) u**

**financijskom razdoblju 2014.–2020.**

**<*Referentni broj Ugovora o* *dodjeli bespovratnih sredstava-EN.>***

**Energetska obnova višestambenih zgrada**

("Ugovor ododjeli bespovratnih sredstava", u daljnjem tekstu: Ugovor)

Ministarstvo graditeljstva i prostornoga uređenja

(Posredničko tijelo razine 1, u daljnjem tekstu: PT1)

Ulica Republike Austrije 20

10000 Zagreb, Hrvatska

i

Fond za zaštitu okoliša i energetsku učinkovitost

(Posredničko tijelo razine 2, u daljnjem tekstu: PT2)

Radnička cesta 80

10000 Zagreb, Hrvatska

s jedne strane,

i

Korisnik bespovratnih sredstava iz Fondova

<Puno službeno ime i adresa>

(u daljnjem tekstu: Korisnik)

<Pravni oblik>

<OIB - Osobni identifikacijski broj >

<Ime i prezime odgovorne osobe te OIB>

[financijska institucija kod koje se vodi račun Korisnika i broj računa Korisnika >]

s druge strane,

(u daljnjem tekstu: Strane) složile su se kako slijedi:

**Posebni uvjeti Ugovora**

**Članak 1.**

**Svrha**

1.1 Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom: Energetska obnova višestambenih zgrada (u daljnjem tekstu: Projekt) opisanog u Dodatku 1.1. ovih Posebnih uvjeta Ugovora: Opis i proračun Projekta, koji je sastavni dio ovog Ugovora.

1.2 Bespovratna sredstva se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, za koje Korisnik ovim putem izjavljuje da ih je u cijelosti primio na znanje i prihvatio.

Sredstva Europskog fonda za regionalni razvoj (EFRR) se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, a temeljem Odluke o financiranju Ministarstva graditeljstva i prostornoga uređenja (KLASA:-----------------; URBROJ: ---------------) od <*datum*>.

1.3 Korisnik se obvezuje provesti Projekt u skladu s opisom i opsegom Projekta u skladu s člankom 11.1 ovih Posebnih uvjeta Ugovora, Općim uvjetima Ugovora te naknadnim izmjenama Projekta odnosno Ugovora.

**Članak 2.**

**Provedba i financijsko razdoblje Projekta**

2.1 Ovaj Ugovor stupa na snagu onoga dana kada ga potpiše posljednja Strana te je na snazi do izvršenja svih obaveza ugovornih Strana.

2.2 Razdoblje provedbe Projekta je od početka obavljanja aktivnosti projekta, a najranije počevši od 1. srpnja 2016. godine, do završetka obavljanja predmetnih aktivnosti, a najkasnije do 31. prosinca 2020. godine.

2.3 Razdoblje financiranja Projekta započinje stupanjem Ugovora na snagu i traje najkasnije do isteka općeg razdoblja prihvatljivosti Operativnog programa Konkurentnost i kohezija (OPKK) iz kojeg se ovaj Projekt financira, odnosno do 31. prosinca 2023. godine.

2.4 Razdoblje prihvatljivosti izdataka Projekta je od početka obavljanja aktivnosti projekta, a najranije počevši od 1. srpnja 2016. godine do završetka obavljanja predmetnih aktivnosti, a najkasnije do 31. prosinca 2020. godine i istovjetno je razdoblju provedbe Projekta iz članka 2.2. Općih uvjeta Ugovora.

2.5 Završni zahtjev za nadoknadom sredstava i Završno izvješće podnose se PT-u 2 u roku od 30 (trideset) dana od dana od isteka razdoblja provedbe Projekta kako je naznačeno u točki 2.2. ovog Ugovora.

2.6 U skladu s člankom 13.5. Općih uvjeta, Korisnik može podnijeti Zahtjev za nadoknadom sredstava najviše jednom svaka 3 (tri) mjeseca, s krajnjim rokom za prvi zahtjev od 90 (devedeset) dana od datuma potpisa Ugovora o dodjeli bespovratnih sredstava.

**Članak 3.**

**Iznos bespovratnih sredstava, postotak financiranja**

**Projekta i uređenje plaćanja**

3.1 Ukupna vrijednost Projekta se određuje na <…. > kuna.

3.2 Ukupni prihvatljivi troškovi se određuju na <…. > kuna, kao što je utvrđeno u Dodatku 1.1. Opis i proračun Projekta, a u skladu s Općim uvjetima Ugovora.

3.3 Dodjeljuju se bespovratna sredstva u iznosu od <…. > kuna, što predstavlja 85 % ukupno prihvatljivih troškova Projekta i što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.2. ovoga članka.

Iznosi bespovratnih sredstava koji se plaćaju Korisniku tijekom provedbe projekta i konačni iznos financiranja utvrđuju se u skladu s člankom 17. Općih uvjeta Ugovora.

Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.4. Plaćanje prihvatljivih izdataka iz bespovratnih sredstava Projekta, vršit će se metodom plaćanja ili metodom nadoknade sukladno članku 15. Općih uvjeta Ugovora.

Ako se sredstva potražuju retroaktivno (ako razdoblje provedbe i razdoblje prihvatljivosti izdataka počinju prije stupanja na snagu Ugovora) prvi Zahtjev za nadoknadom sredstava Korisnik može dostaviti danom stupanja Ugovora na snagu ili nakon isteka prva 3 (tri) mjeseca od datuma potpisivanja Ugovora.

Korisnik se obvezuje podnijeti Zahtjev za nadoknadom sredstava na važećem obrascu i uz popratnu dokumentaciju koja je u skladu s primjenjivim računovodstvenim standardima te u skladu s uobičajenom računovodstvenom praksom.

3.5. Korisnik ima pravo zatražiti plaćanje predujma podnošenjem Zahtjeva za predujmom PT-u 2. Ukupni iznos predujma ne smije premašiti 20 % (dvadeset posto) vrijednosti odobrenih bespovratnih sredstava iz točke 3.3. ovoga članka, odnosno ne može biti viši od <… > kuna.

Ako PT2 utvrdi da se predujam za Projekt ne koristi namjenski, PT1 može u svakom trenutku zatražiti od Korisnika vraćanje isplaćenog iznosa predujma, ili njegovog dijela. Ako se predujam zahtijeva u prvom tromjesečju provedbe Projekta, a PT2 utvrdi da Korisnik nije započeo s provedbom Projekta i u roku od 90 dana od dana primitka predujma nisu nastali nikakvi troškovi povezani s provedbom projekta, PT1 će bez odgode provesti postupak izvršavanja povrata.

3.6 Ako Korisnik ne postupa u skladu s odlukom PT1 kojom je naložen povrat sredstava, u odnosu na Korisnika obustavljaju se daljnje isplate iz točke 3.3. ovog članka, koje vrši PT1 ili se po odluci PT-a 1 iznos koji je Korisnik trebao vratiti odbija od iznosa daljnjih plaćanja.

**Članak 4.**

**Trajnost projekta**

4.1. Ograničenja opisana u članku 8. Općih uvjeta Ugovora primjenjuju se 5 (pet) godina nakon završetka razdoblja provedbe projekta.

**Članak 5.**

**Partneri**

5.1. Korisnik djeluje samostalno u provedbi Projekta, bez projektnih partnera.

**Članak 6.**

**Neprihvatljivi izdaci**

6.1. Sljedeće vrste izdataka nisu prihvatljive za financiranje u okviru Projekta sukladno Pravilniku o prihvatljivosti izdataka (NN 143/14):

- Nadoknadivi PDV tj. porez na dodanu vrijednost za koji Korisnik ima pravo ostvariti odbitak;

- Kamate na dug;

- Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ;

- Trošak povezan s trgovačkim društvima u poteškoćama, u skladu s definicijom pravila Europske unije o državnim potporama;

- Kupnja korištene opreme;

- Kupnja vozila koja se koriste u svrhu upravljanja projektom;

- Otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi bonusi za zaposlene;

- Kazne, financijske globe i troškovi sudskog spora;

- Operativni troškovi (izuzev troškova upravljanja projektom);

- Gubici zbog fluktuacija valutnih tečaja i provizija na valutni tečaj;

- Plaćanja svih bonusa zaposlenima;

- Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode;

- Troškovi iz Pravilnika iz članka 10. stavka 1. Uredbe[[1]](#footnote-1), a kojeg donosi čelnik središnjeg tijela državne uprave iz članka 5. stavka 2. Uredbe;

- Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje potkrijepljeno dokumentima odgovarajuće dokazne vrijednosti;

- Troškovi povezani s uslugom revizije projekta, koju nabavlja Prijavitelj/Korisnik, osim pod uvjetima opisanima pod Prihvatljivim izdacima unutar točke 2.9.1. ovih Uputa;

- Troškovi amortizacije;

- Kupnja neizgrađenog zemljišta;

- Kupnja nekretnina (uključujući i pripadajuće izgrađeno zemljište);

- Troškovi jamstava za predfinanciranje koja izdaje banka ili druga financijska institucija;

- Troškovi zakupa materijalne imovine;

- Ostali troškovi nespomenuti kao neprihvatljivi.

**Članak 7.**

**Mjere osiguravanja javnosti i vidljivosti**

7.1. Na zahtjev PT-a 1 i PT-a 2, Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Dodatku 1.1. ovih Posebnih uvjeta Ugovora.

**Članak 8.**

**Upravljanje projektnom imovinom**

8.1. Imovina koja je stečena u Projektu mora se koristiti u skladu s opisom Projekta sadržanim u Dodatku 1.1. ovih Posebnih uvjeta Ugovora.

8.2. U slučaju da se imovina iz članka 8.1. ovih Posebnih uvjeta Ugovora prenosi na projektne partnere ili treće strane, potrebno je navesti podatke o pisanom sporazumu kojim se uređuje pitanje predmetnog prijenosa, te ga priložiti ovim Posebnim uvjetima.

8.3. Ovisno o procijenjenom riziku koji se odnosi na zahtjeve za osiguranjem: *navesti uvjete za osiguranje imovine stečene u projektu iz članka 8.1. ovih Posebnih uvjeta ugovora.*

8.4. Vlasništvo, kao i prava intelektualnog vlasništva povezana s rezultatima Projekta i/ili nad izvješćima i/ili nad drugim dokumentima koji se odnose na njega, prenose se na <*umetnuti* > što je utvrđeno pisanim sporazumom <*navesti podatke o sporazumu* > koji se prilaže ovim Posebnim uvjetima.

**Članak 9.**

**Ostali uvjeti**

9.1. Korisnik treba osigurati učinkovitu uporabu sredstava u skladu s načelima ekonomičnosti, učinkovitosti i djelotvornosti.

9.2. Korisnik je uz Završni zahtjev za nadoknadom sredstava i Završno izvješće o provedbi projekta obvezan predati Revizorsko izvješće neovisnog ovlaštenog revizora o verifikaciji troškova projekta koje obuhvaća cijeli poziv, odnosno aktivnosti iz GRUPE 1 i GRUPE 2.

**Članak 10.**

**Adrese za kontakt**

10.1. U svakom obliku komunikacije koji je povezan s ovim Ugovorom važno je navesti referentni broj Ugovora te ga poslati na sljedeće adrese:

Za PT1

Ministarstvo graditeljstva i prostornoga uređenja

Ulica Republike Austrije 20

10000 Zagreb, Hrvatska

ee\_stambene@mgipu.hr

Za PT2

Fond za zaštitu okoliša i energetsku učinkovitost

Radnička cesta 80

10000 Zagreb, Hrvatska

<*adresa elektronske pošte*>

Za Korisnika

< *adresa, telefaks, adresa elektronske pošte Korisnika, podaci o osobi za kontakt* >

Korisnik pisanim putem dostavlja PT-u 1 i PT-u 2 podatke o osobi i adresi elektronske pošte za kontakt.

10.2. PT1, PT2 i Korisnik su obvezni bez odgađanja, a najkasnije u roku od 3 (tri) dana od dana nastanka promjene vezane uz kontakt podatke iz točke 10.1. ovog članka, obavijestiti pisanim putem druge ugovorne strane o nastaloj promjeni.

**Članak 11.**

**Dodatci**

11.1. Sljedeći dodatci sastavni su dio Posebnih uvjeta Ugovora:

Dodatak 1.1.: Opis i proračun projekta[[2]](#footnote-2)

Dodatak 1.2.: Opći uvjeti koji se primjenjuju na projekte financirane iz Fondova u financijskom razdoblju 2014.–2020.

Dodatak 1.3.: Plan nabave

Dodatak 1.4.: Zahtjev za nadoknadom sredstava

Dodatak 1.5.: Završno izvješće o provedbi

Dodatak 1.6.: Izvješće nakon provedbe projekta

11.2. U slučaju neslaganja odredbi ovih Posebnih uvjeta Ugovora i nekog od Dodataka koji je sastavni dio Posebnih uvjeta, odredbe Posebnih uvjeta imaju prvenstvo.

U slučaju neslaganja odredbi Dodatka 1.2. Posebnih uvjeta Ugovora i ostalih Dodataka Posebnih uvjeta, odredbe Dodatka 1.2. imaju prvenstvo.

**Članak 12.**

Sastavljeno na hrvatskom jeziku u 3 (tri)istovjetna primjerka, od kojih svaka Strana zadržava po 1 (jedan) izvorni primjerak.

|  |  |  |  |
| --- | --- | --- | --- |
| **Za Posredničko tijelo razine 1** | | **Za Posredničko tijelo razine 2** | |
| Ime i prezime: |  | Ime i prezime: |  |
| Funkcija: |  | Funkcija: |  |
| Potpis: |  | Potpis: |  |
| Datum: |  | Datum: |  |
| KLASA:  URBROJ:  **Za Korisnika** | | KLASA:  URBROJ: | |
| Ime i prezime: |  |  |  |
| Funkcija: |  |  |  |
| Potpis: |  |  |  |
| Datum:  KLASA:  URBROJ: |  |  |  |

1. Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem »Ulaganje za rast i radna mjesta« (»Narodne novine«, broj 107/2014, 23/2015, 129/2015) [↑](#footnote-ref-1)
2. Izrađuje ga FZOEU (PT2) u sklopu pripreme nacrta Ugovor o dodjeli bespovratnih sredstava, a na temelju informacija iz Prijavnog obrasca. [↑](#footnote-ref-2)